แผนพัฒนาท้องถิ่น 
 ( พ.ศ.๒๕๖๑ – ๒๕๖๕ )

องค์การบริหารส่วนตำบลวังโตนด
อำเภอนายายอาม  จังหวัดจันทบุรี
คำนำ


เนื่องด้วยตามพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒ มาตรา ๔๖ (๑) และมาตรา ๖๙/๑  พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒  หมวด  ๒  มาตรา  ๑๖ (๑)  ประกอบกับระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๓) พ.ศ. ๒๕๖๑  ได้กำหนดให้องค์กรปกครองส่วนท้องถิ่น  มีอำนาจและหน้าที่ในการจัดทำแผนพัฒนาท้องถิ่นของตนเอง  แผนพัฒนาท้องถิ่นนั้น  หมายถึงแผนพัฒนาท้องถิ่นขององค์กรปกครองส่วนท้องถิ่น  โดยคณะกรรมการพัฒนาท้องถิ่นจัดประชุมประชาคมท้องถิ่น  ส่วนราชการ  และรัฐวิสาหกิจที่เกี่ยวข้อง  เพื่อแจ้งแนวทางพัฒนาท้องถิ่น รับทราบปัญหา  ความต้องการ ประเด็น  การพัฒนาและประเด็นที่เกี่ยวข้องตลอดจนความช่วยเหลือทางวิชาการ  และแนวทางปฏิบัติที่เหมาะสมกับสภาพพื้นที่เพื่อนำมากำหนดแนวทางการจัดทำแผนพัฒนาท้องถิ่น  โดยให้นำข้อมูลพื้นฐานในการพัฒนาจากหน่วยงานต่างๆ และข้อมูลในแผนพัฒนาหมู่บ้านหรือแผนชุมชนมาพิจารณาประกอบการจัดทำแผนพัฒนาท้องถิ่น


เพื่อให้การดำเนินการให้เป็นไปตามกฎหมายดังกล่าว  จึงต้องจัดทำแผนพัฒนาท้องถิ่น (พ.ศ. ๒๕๖๑ – ๒๕๖๕) ขึ้น  เพื่อใช้เป็นเครื่องมือในการจัดทำงบประมาณรายจ่ายประจำปี และพร้อมที่จะนำไปสู่การปฏิบัติและสามารถใช้ในการประสานแผนการพัฒนาท้องถิ่นได้อย่างมีประสิทธิภาพและประสิทธิผล  ตามนโยบายที่คณะผู้บริหารหวังที่จะทำให้เกิดการพัฒนาในท้องถิ่น


องค์การบริหารส่วนตำบลวังโตนด  จึงหวังเป็นอย่างยิ่งว่าแผนพัฒนาท้องถิ่น (พ.ศ.๒๕๖๑ - ๒๕๖๕)  องค์การบริหารส่วนตำบลวังโตนด  ฉบับนี้จะเป็นแนวทางในการพัฒนาองค์การบริหารส่วนตำบลที่มีประสิทธิภาพและตอบสนองความต้องการของประชาชนอย่างแท้จริงต่อไป
                                                                      งานวิเคราะห์นโยบายและแผน
         องค์การบริหารส่วนตำบลวังโตนด
สารบัญ
   หน้า
ส่วนที่  ๑  สภาพทั่วไปและข้อมูลพื้นฐาน




       ๑ – ๑๗
ส่วนที่  ๒  ยุทธศาสตร์องค์ปกครองส่วนท้องถิ่น
        

               ๑๘ – ๓๒
ส่วนที่  ๓  การนำแผนพัฒนาท้องถิ่นไปสู่การปฏิบัติ



     ๓๓ – ๑๕๕
ส่วนที่  ๔  การติดตามและประเมินผล



   
    ๑๕๖ – ๑๕๗
***********************************

